ເກົາຫລີເໜືອ ຂົ່ມຂູ່ຈະໂຈມຕີ ກອງທັບເຮືອ ເກົາຫລີໃຕ້ ທີ່ລ່ວງລຳ້ນ່ານນຳ້
ສູນ​ກາງ​ຂ່າວກາງເກົາຫລີເໜືອ ເຕືອນເກົາຫລີໃຕ້ ວ່າຈະທຳການໂຈມຕີ ໂດຍປາດສະຈາກ ການປະກາດລ່ວງໜ້າ ຖ້າມີການລ່ວງລຳ້ນ່ານນຳ້ອີກ.
ເກົາຫລີເໜືອ ໄດ້ເຕືອນວ່າ ຕົນຈະທຳການໂຈມຕີ ໂດຍປາດສະ ຈາກການປະກາດລ່ວງໜ້າ ຕໍ່ກຳປັ່ນລົບເກົາຫລີໃຕ້ ທີ່ລ່ວງລໍ້າ ເຂົ້າໄປໃນນານນຳ້ຂອງຕົນ ໃກ້ກັບຊາຍແດນທີ່ໂຕ້ຖຽງກັນ ຢູ່ໃນ ທະເລເຫລືອງ ຄຳເຕືອນດັ່ງກ່າວໄດ້ມີຂຶ້ນໃນວັນສຸກມື້ນີ້ ໂດຍສູນກາງຂ່າວທາງ ການຂອງເກົາຫລີເໜືອ ທີ່ກ່າວຫາວ່າ ເຮືອໄວ 17 ລຳຂອງເກົາຫລີ ໃຕ້ລ່ວງລຳ້ເຂົ້າໄປນ່ານນໍ້່າເກົາຫລີເໜືອ ໃນອາທິດທຳອິດຂອງ ເດືອນນີ້ ພາຍໃຕ້ຂໍ້ກ່າວອ້າງວ່າ ເຂົ້າໄປສະກັດກັ້ນເຮືອຫາປາຈີນ ກະຊວງປ້ອງກັນປະເທດເກົາຫຼີໃຕ້ ບໍ່ໄດ້ອອກຄວາມຄິດເຫັນໃດໆ ຕໍ່ການເຕືອນດັ່ງກ່າວ ຂອບເຂດເສັ້ນຊາຍແດນຢູ່ພາກເໜືອຂອງແຫຼມເກົາຫຼີຝັ່ງຕາເວັນຕົກ ໄດ້ຖືກຂີດຂຶ້ນໂດຍ ສະຫະລັດ ທີ່ນຳພາກຳລັງທະຫານ ຫລັງຈາກສົງຄາມເກົາຫລີ ຊຶ່ງເປັນບ່ອນເກີດການ ນອງເລືອດທາງນ້ຳ ລະຫວ່າງ ສອງເກົາຫລີ ໃນປີ 1999 2002 ແລະ 2009